ועדת החוקה, חוק ומשפט, כנסת 16, פרוטוקול מספר 651, 2006-01-18 12:00

מיכאל איתן: על סדר היום כללי לשכת עורכי הדין.

מיכאל איתן: יש התנגדות?

יעל גוייסקי: אנחנו רוצים לאשר את זה.

מיכאל איתן: כדי שאבין: פעם אסור היה לעשות פרסומת לעורכי דין.

מיכאל איתן: היום אני רואה בעיתונים מודעות של עורכי דין.

אבישי פדהצור: כללי הפרסומות שונו.

אבישי פדהצור: החקיקה שונתה בשנת 2001.

מיכאל איתן: אז עכשיו אתם רוצים שאפשר יהיה גם להכניס שמות של שותפים?

אבישי פדהצור: זה קיים.

קרן ויינשל: התיקון הוא להוסיף עורכי דין בכירים בנוסף לשמות קיימים.

קרן ויינשל: כיום זה הסעיף שמות שותפים ושמות שותפים שנפטרו.

קרן ויינשל: התוספת היא שמות שותפים ועורכי דין שכירים ועורכי דין שכירים שנפטרו.

קרן ויינשל: תוספת נוספת זה שמלבד שהשם שלהם כבר הופיע טרם הפרישה או טרם פטירתם על נייר המכתבים.

מיכאל איתן: מי בעד - 2 התיקון אושר.